Document ID: 32001R2497

Κανονισμός (ΕΚ) αριθ. 2497/2001 της Επιτροπής
της 19ης Δεκεμβρίου 2001
για το άνοιγμα και τη διαχείριση κοινοτικών δασμολογικών ποσοστώσεων για ορισμένα ψάρια και προϊόντα της αλιείας καταγωγής Δημοκρατίας της Κροατίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2248/2001 του Συμβουλίου, της 19ης Νοεμβρίου 2001, όσον αφορά ορισμένες διαδικασίες για την εφαρμογή της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Κροατίας, αφετέρου, καθώς και για την εφαρμογή της ενδιάμεσης συμφωνίας μεταξύ της Ευρωπαϊκής Κοινότητας και της Δημοκρατίας της Κροατίας(1), και ειδικότερα τα άρθρα 4 και 5,
Εκτιμώντας τα ακόλουθα:
(1) Το Συμβούλιο βρίσκεται στη διαδικασία σύναψης μιας συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός., και της Δημοκρατίας της Κροατίας, αφετέρου (εφεξής "συμφωνία σταθεροποίησης και σύνδεσης").
(2) Εν αναμονή της ολοκλήρωσης της αναγκαίας διαδικασίας για την κύρωση και θέση σε ισχύ της συμφωνίας σταθεροποίησης και σύνδεσης, το Συμβούλιο βρίσκεται επίσης σε διαδικασία σύναψης ενδιάμεσης συμφωνίας μεταξύ της Ευρωπαϊκής Κοινότητας, αφενός, και της Δημοκρατίας της Κροατίας, αφετέρου, που θα καλύπτει το εμπόριο και τα εμπορικά θέματα, εφεξής "η ενδιάμεση συμφωνία", που θα τεθεί σε εφαρμογή από την 1η Ιανουαρίου 2002.
(3) Η ενδιάμεση συμφωνία και η συμφωνία σταθεροποίησης και σύνδεσης αναφέρουν ότι ορισμένα ψάρια και προϊόντα της αλιείας καταγωγής Κροατίας, μπορεί να εισαχθούν στην Κοινότητα, εντός των ορίων των δασμολογικών ποσοστώσεων, με μειωμένο ή μηδενικό δασμό.
(4) Οι δασμολογικές ποσοστώσεις που προβλέπονται στην ενδιάμεση συμφωνία και στη συμφωνία σταθεροποίησης και σύνδεσης είναι ετήσιες και επαναλαμβάνονται για απεριόριστη περίοδο. Η Επιτροπή πρέπει να θεσπίσει τα μέτρα εφαρμογής για το άνοιγμα και τη διαχείριση των κοινοτικών δασμολογικών ποσοστώσεων.
(5) Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα(2) όπως τροποποιήθηκε τελευταία από τον κανονισμό (ΕΚ) αριθ. 993/2001(3), έχει κωδικοποιήσει τους κανόνες διαχείρισης των δασμολογικών ποσοστώσεων που προορίζονται να χρησιμοποιηθούν κατά τη χρονολογική σειρά των ημερομηνιών των τελωνειακών διασαφήσεων.
(6) Πρέπει να ληφθεί πρόνοια ώστε να εξασφαλιστεί ότι όλοι οι κοινοτικοί εισαγωγείς έχουν ίση και αδιάλειπτη πρόσβαση στις δασμολογικές ποσοστώσεις και ότι οι συντελεστές που καθορίζονται για τις ποσοστώσεις εφαρμόζονται αδιαλείπτως σε όλες τις εισαγωγές των εν λόγω προϊόντων σε όλα τα κράτη μέλη μέχρι την εξάντληση των ποσοστώσεων. Για να εξασφαλιστεί η αποτελεσματικότητα της κοινής διαχείρισης αυτών των ποσοστώσεων, επιτρέπεται στα κράτη μέλη η άνευ όρων άντληση των αναγκαίων ποσοτήτων που αντιστοιχούν στις πραγματικές εισαγωγές, από τους όγκους των ποσοστώσεων. Ωστόσο, αυτή η μέθοδος διαχείρισης απαιτεί τη στενή συνεργασία μεταξύ των κρατών μελών και της Επιτροπής η οποία πρέπει να είναι ιδίως σε θέση να παρακολουθεί το ποσοστό χρησιμοποίησης των ποσοστώσεων και να ενημερώνει ανάλογα τα κράτη μέλη. Για λόγους ταχύτητας και αποτελεσματικότητας, η επικοινωνία μεταξύ των κρατών μελών και της Επιτροπής θα πρέπει, να γίνεται στο μέτρο του δυνατού, με τηλεματικά μέσα.
(7) Ο παρών κανονισμός πρέπει να εφαρμοστεί από την έναρξη ισχύος ή την ημερομηνία προσωρινής εφαρμογής της ενδιάμεσης συμφωνίας και θα παραμείνει σε εφαρμογή κατά την έναρξη ισχύος της συμφωνίας σταθεροποίησης και σύνδεσης.
(8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κοινοτικού τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Όταν τα προϊόντα καταγωγής Κροατίας που απαριθμούνται στο παράρτημα, τίθενται σε ελεύθερη κυκλοφορία στην Κοινότητα, συνοδευόμενα από απόδειξη καταγωγής όπως προβλέπεται στο πρωτόκολλο καταγωγής της ενδιάμεσης συμφωνίας και της συμφωνίας σταθεροποίησης και σύνδεσης, τυγχάνουν μειωμένου ή μηδενικού δασμού, στα επίπεδα και εντός των ορίων των ετήσιων κοινοτικών δασμολογικών ποσοστώσεων που προσδιορίζονται στο παράρτημα.
2. Η διαχείριση των δασμολογικών ποσοστώσεων που αναφέρονται σε αυτό το άρθρο γίνεται από την Επιτροπή σύμφωνα με τα άρθρα 308α έως και 308γ του κανονισμού (ΕΟΚ) αριθ. 2454/93.
3. Κάθε κράτος μέλος εξασφαλίζει το ότι οι εισαγωγείς του εν λόγω προϊόντος έχουν ισότιμη και αδιάλειπτη πρόσβαση στις δασμολογικές ποσοστώσεις, εφόσον το υπόλοιπο των σχετικών ποσοστώσεων το επιτρέπει.
4. Η επικοινωνία σχετικά με τη διαχείριση των δασμολογικών ποσοστώσεων μεταξύ των κρατών μελών και της Επιτροπής θα γίνεται, στο μέτρο του δυνατού, με τηλεματικά μέσα.
Άρθρο 2
Τα κράτη μέλη και η Επιτροπή συνεργάζονται στενά για να διασφαλίζουν τη συμμόρφωση με τον παρόντα κανονισμό.
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου και θα παραμείνει σε εφαρμογή κατά την έναρξη ισχύος της συμφωνίας σταθεροποίησης και σύνδεσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 2001.

Labels: 3
15
18
6